ข้อมูลแรงงานสดใสดันหุ้น-น้ำมันปิดพุ่ง
ตลาดหุ้นสหรัฐพุ่งขึ้นจากข้อมูลบวกด้านตลาดแรงงานในประเทศ และแรงซื้อหุ้นกลุ่มสถาบันการเงิน ขณะที่ น้ำมันดิบปิดเพิ่มขึ้น 1.48 ดอลล์
4 ก.พ. 2555

ตลาดหุ้นสหรัฐพุ่งขึ้นจากข้อมูลบวกด้านตลาดแรงงานในประเทศ และแรงซื้อหุ้นกลุ่มสถาบันการเงิน ขณะที่ น้ำมันดิบปิดเพิ่มขึ้น 1.48 ดอลล์     ปิดการซื้อขายตลาดหุ้นสหรัฐ นักลงทุนเข้าซื้อหุ้นคึกคักหลังกระทรวงแรงงานเปิดเผยข้อมูลว่า ในเดือนที่แล้วมีการจ้างงานเพิ่ม 243,000 ตำแหน่ง สูงกว่าที่คาดการณ์ไว้ ช่วยให้อัตราว่างงานของประเทศลดลงมาอยู่ที่ 8.3% ต่ำที่สุดในรอบเกือบ 3 ปี สะท้อนว่าเศรษฐกิจสหรัฐกำลังจะก้าวพ้นจากภาวะชะลอตัวครั้งใหญ่เมื่อปี 2551-2552 
ด้านราคาน้ำมันดิบตลาดไนเม็กซ์ เพิ่มขึ้น 1.48 ดอลลาร์สหรัฐ ปิดที่ระดับ 97.84 ดอลลาร์สหรัฐต่อบาร์เรล ทำให้หลังปิดตลาด ดัชนีหุ้นดาวโจนส์ปิดที่ระดับ 12,862.23 จุด เพิ่มขึ้น 156.82 จุด แนสแดคปิดที่ระดับ 2,905.66 จุด เพิ่มขึ้น 45.98 จุด และเอสแอนด์พีปิดที่ระดับ 1,344.90 จุด เพิ่มขึ้น 19.36 จุด